**G r a d o n a č e l n i k**

KLASA: 342-01/19-01/08

URBROJ: 2117/01-01-19-04

Dubrovnik, 10. rujna 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13-pročišćeni tekst i 9/15, 5/18), gradonačelnik Grada Dubrovnika donio je

**Z A K L J U Č A K**

1. Utvrđuje se prijedlog odluke o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika i dostavlja se Gradskom vijeću na raspravu i donošenje.
2. Izvjestitelj u ovom predmetu bit će Marko Miljanić, pročelnik Upravnog odjela za turizam, gospodarstvo i more.

 S poštovanjem,

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za turizam, gospodarstvo i more, ovdje
3. Upravni odjel za poslove gradonačelnika, ovdje
4. Pismohrana

Upravni odjel za turizam, gospodarstvo i more
KLASA:342-01/19-01/08
URBROJ: 2117/01-02/8-19-03
Dubrovnik, 10. rujna 2019.

 **GRADONAČELNIK**
 ovdje

**PREDMET: Prijedlog Odluke o imenovanju Stručnog povjerenstva za koncesije za**

 **posebnu upotrebu pomorskog dobra Grada Dubrovnika**

Člankom 2. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12, 10/17 dalje u tekstu: Uredba propisano je da se koncesije na pomorskom dobru daju sukladno Zakonu o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16), lokacijskoj dozvoli odnosno dokumentima prostornog uređenja i ovoj Uredbi.

Temeljem članka 24. Uredbe davatelj koncesije za posebnu upotrebu pomorskog dobra za objekte lokalnog značaja, je općinsko odnosno gradsko vijeće, a prethodni postupak provodi nadležno tijelo u gradu.

Gradsko vijeće Grada Dubrovnika davatelj je koncesija za posebnu upotrebu pomorskog dobra za koncesije od lokalnog značaja dok Upravni odjel za turizam, gospodarstvo i more Grada Dubrovnika provodi prethodni postupak davanja koncesije za posebnu upotrebu pomorskog dobra za objekte lokalnog značaja u skladu s odredbama Zakona o pomorskom dobru i morskim lukama, Zakona o koncesijama („Narodne novine“ broj 69/17 dalje u tekstu: Zakon) te u skladu s gore navedenom Uredbom. Sukladno navedenom, prije pokretanja postupka davanja koncesije za posebnu upotrebu pomorskog dobra potrebno je provesti pripremne radnje za davanje koncesije.

Člankom 16. stavak 1. Zakona, prije početka postupka davanja koncesije davatelj koncesije odlukom imenuje stručno povjerenstvo za koncesiju (dalje u tekstu: Povjerenstvo).

Upravni odjel za turizam, gospodarstvo i more Grada Dubrovnika je na temelju članka 16. stavka 8. Zakona, dana 2. rujna 2019. obavijestio Ministarstvo financija o namjeri osnivanja Povjerenstva, sukladno Zakonu.

Slijedom iznesenog, predlaže se Gradonačelniku Grada Dubrovnika donijeti sljedeći:

**Z A K LJ U Č A K**

1. Utvrđuje se prijedlog Odluke o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika i dostavlja se Gradskom vijeću na raspravu i donošenje.
2. Sastavni dio Zaključka čini i prijedlog Odluke iz točke 1.ovog Zaključka.
3. Izvjestitelj u ovom predmetu bit će Marko Miljanić, pročelnik Upravnog odjela za turizam, gospodarstvo i more.

 Pročelnik

 Marko Miljanić, univ.spec.oec

DOSTAVITI:

- Naslovu
- Evidencija,ovdje
- Pismohrana, ovdje

Temeljem članka 24. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12, 10/17 dalje:Uredba), članka 16. Zakona o koncesijama („Narodne novine“ broj 69/17) te članka 32. Statuta Grada Dubrovnika (Službeni glasnik, broj 4/09, 6/10, 3/11, 14/12, 6/13 – pročišćeni tekst i 9/15, 5/18), Gradsko vijeće Grada Dubrovnika je na -------sjednici dana \_\_\_\_\_\_\_\_\_\_ donijelo

**ODLUKU
o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika**

Članak 1.

Osniva se Stručno povjerenstvo za koncesije za posebnu upotrebu pomorskog dobra Grada Dubrovnika (u daljnjem tekstu: Povjerenstvo) radi pregleda i ocjene zahtjeva za dodjelu Koncesije za posebnu upotrebu pomorskog radi izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž.

Članak 2.

U Povjerenstvo iz članka 1. ove Odluke imenuju se:

1. Jelena Dadić, predsjednik Povjerenstva
2. Božidar Mitrović, član
3. Maro Kristić, član

 Članak 3.

Rad Povjerenstva iz članka 1. Odluke definiran je člankom 16. Zakona o koncesijama.

 Članak 4.

Tehničke, stručne i administrativne poslove za Povjerenstvo obavlja Upravni odjel za turizam, gospodarstvo i more Grada Dubrovnika.

 Članak 5.

Ova Odluka stupa na snagu osmog dana od objave u „Službenom glasniku Grada Dubrovnika“.

Predsjednik Gradskog vijeća:

 mr.sc. Marko Potrebica

**O B R A Z L O Ž E NJ E**

Člankom 2. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12, 10/17 dalje u tekstu: Uredba propisano je da se koncesije na pomorskom dobru daju sukladno Zakonu o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16), lokacijskoj dozvoli odnosno dokumentima prostornog uređenja i ovoj Uredbi.

Člankom 19. stavak 2. Zakona o pomorskom dobru i morskim lukama propisano je da Odluku o koncesiji za posebnu upotrebu pomorskog dobra za objekte lokalnog značaja donosi Gradsko vijeće.

Sukladno članku 16. stavak 1. Zakona o koncesijama („Narodne novine“ broj : 69/17. dalje u tekstu: Zakon) prije početka postupka davanja koncesije, Davatelj koncesije Odlukom imenuje Stručno povjerenstvo za koncesiju. Stavkom 2. istog članka Zakona propisano je da davatelj koncesije imenuje članove stručnog povjerenstva za koncesiju pravne, ekonomske, tehničke i druge odgovarajuće struke, ovisno o predmetu i značajkama koncesije. Članovi stručnog povjerenstva ne moraju biti zaposlenici davatelja koncesije.

Broj članova stručnog povjerenstva za koncesiju je neparan, s najmanje tri člana, a najviše sedam članova.

Sukladno članku 16. st. 8. Zakona, Davatelj koncesije je obavijestio nadležno Ministarstvo o namjeri osnivanja Stručnog povjerenstva za koncesiju, i to dopisom od dana 2. rujna 2019. godine KLASA: UP/I-342-01/19-01/08, URBROJ: 2117/01-02/8-19-02.

Sukladno članku 16. st.12. Zakona zadaci Stručnog povjerenstva između ostalog su:

* pregled i ocjena pristiglih ponuda i/ili zahtjeva za sudjelovanje, u skladu s pravilima postupka davanja koncesije,
* prije sklapanja ugovora o koncesiji, utvrđivanje prijedloga odluke o davanju koncesije, prijedloga odluke o izmjeni odluke o davanju koncesije, prijedloga odluke o poništenju postupka davanja koncesije, prijedloga odluke o izmjeni odluke o poništenju postupka davanja koncesije te obrazloženja tih prijedloga,
* prije početka postupka davanja koncesije, obavještavanje nadležnog državnog odvjetništva o namjeri davanja koncesije čija djelatnost će se obavljati na nekretnini u vlasništvu Republike Hrvatske ili koncesije koja se odnosi na opće dobro ili drugo dobro za koje je zakonom određeno da je dobro od interesa za Republiku Hrvatsku prije početka postupka davanje koncesije,
* predlaganje vrste i vrijednosti pojedinog jamstva,
* obavljanje svih ostalih radnji potrebnih za provedbu postupka davanja koncesije,
* vodi zapisnik o radu koji potpisuju svi članovi povjerenstva.

Predmetnim zahtjevom se traži koncesija za posebnu upotrebu pomorskog dobra radi izgradnje podsustava odvodnje otpadnih voda naselja Komolac I Čajkovica, CS Komolac I CS Čajkovica i vodoopskrbnog cjevovoda Komolac-Gruž.

Slijedom navedenog, predlaže se da Gradsko vijeće donese Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika kako je gore predloženo.